সেঞ্চুরি ছাড়াই ইংল্যান্ডের সংগ্রহ ৪০০
জ্যাক ক্রেলিজ, জো রুট আর অলি পপের ফিফটিতে প্রথম ইনিংসে ৪০০ রান সংগ্রহ করেছে ইংল্যান্ড। দলের হয়ে সর্বোচ্চ ৬৬ রান করেন ক্রেলিজ, ৫৯ রান করেন জো রুট আর  ৫৬ রান করেন অলি পপ।







শুক্রবার দক্ষিণ আফ্রিকার জোহানেসবার্গে শুরু হওয়া চার ম্যাচ সিরিজের শেষ টেস্টে টস জিতে প্রথমে ব্যাটিং করে ইংল্যান্ড। প্রথম টেস্টে হেরে পরপর দুই ম্যাচে জয় পাওয়া ইংল্যান্ড শেষ টেস্টেও দুর্দান্ত খেলছে।




আগের দিনে ৪ উইকেটে ১৯২ রান করা ইংল্যান্ড শনিবার দ্বিতীয় দিনে ব্যাটিংয়ে নেমে ৪০০ রানে অলআউট হয়। দক্ষিণ আফ্রিকার হয়ে আনরিচ নর্টিজ সর্বোচ্চ ৫ উইকেট শিকার করেন। এ ছাড়া দুটি করে উইকেট নেন ফিলিন্ডার ও পেটিনসন।
টেস্ট সিরিজ পরাজয় এড়াতে নেমে ব্যাটিং বিপর্যয়ে স্বাগতিক দক্ষিণ আফ্রিকা। ৬০ রানে ৪ উইকেট হারিয়ে কোণঠাসা স্বাগতিকরা। দলকে খেলায় ফেরাতে চেষ্টা করে যাচ্ছেন কুইন্টন ডি কক ও ভাবুমা। এই রিপোর্ট লেখা পর্যন্ত দক্ষিণ আফ্রিকার সংগ্রহ ৪ উইকেট হারিয়ে ৬৫ রান। 
ইংল্যান্ড- ১ম ইনিংস: ৪০০/১০ (ক্রেলিজ ৬৬, জো রুট ৫৯, পোপ ৫৬, শিবলি ৪৪, স্টুয়াট ব্রড ৪৩, মার্ক উড ৩৫; নর্টিজ ৫/১১০)।
দক্ষিণ আফ্রিকা- ১ম ইনিংস: ৬৫/৩ (ডিন এলগার ২৬, পিটার মালান ১৫, ভেন দার ডুসেন ০, ডু প্লেসিস ৩, ডি কক ১৭*, ভাবুমা ৪*)।
এখনও ৩৩৫ রানে পিছিয়ে রয়েছে দক্ষিণ আফ্রিকা।

জ্যাক ক্রেলিজ, জো রুট আর অলি পপের ফিফটিতে প্রথম ইনিংসে ৪০০ রান সংগ্রহ করেছে ইংল্যান্ড। দলের হয়ে সর্বোচ্চ ৬৬ রান করেন ক্রেলিজ, ৫৯ রান করেন জো রুট আর ৫৬ রান করেন অলি পপ।